
ส่วนราชการ กลุ่มงานบริหารทั่วไป โรงพยาบาลศรีณรงค์ อ.ศรีณรงค์ จ.สุรินทร์ โทร 044-509212
ที่ สร 0033.315.15/ 	 วันที่          พฤศจิกายน 2565
เรื่อง  แนวทางการเผยแพร่ข้อมูลต่อสาธารณะผ่านเว็บไซต์ของโรงพยาบาลศรีณรงค์
เรียน	ผู้อำนวยการโรงพยาบาลศรีณรงค์
	1. เรื่องเดิม	
	ตามที่สำนักงานปลัดกระทรวงสาธารณสุข โดยศูนย์ปฏิบัติการต่อต้านการทุจริต กระทรวงสาธารณสุข (ศปท.) ได้ดำเนินโครงการประเมินคุณธรรมและความโปร่งใส ตามยุทธศาสตร์ ระยะ 20 ปี      (ด้านสาธารณสุข) ยุทธศาสตร์ความเป็นเลิศด้านการบริหารเป็นเลิศด้วยธรรมาภิบาล (Governance Excellence) แผนงานที่ 11 การพัฒนาระบบธรรมาภิบาลและองค์กรคุณภาพ ในปีงบประมาณ 2565 กำหนดเป็นตัวชี้วัดร้อยละของหน่วยงานในสังกัดสำนักงานปลัดกระทรวงสาธารณสุข ผ่านเกณฑ์การประเมิน MOPH ITA (ค่าเป้าหมายร้อยละ 92 สิ้นสุดในไตรมาส 4) เป็นไปภายใต้แนวคิด เปิดเผยมากขึ้นโปร่งใส     มากขึ้น (More open, to more transparency) ซึ่งมีทั้งหมด 9 ตัวชี้วัด นั้น
	2. ข้อเท็จจริง
		ตัวชี้วัดที่ 1 การเปิดเผยข้อมูล ใน MOIT 1 และ MOIT 2 กำหนดให้หน่วยงานต้องมีมาตรการ และวางระบบการเผยแพร่ข้อมูลต่อสาธารณะผ่านเว็บไซต์ของหน่วยงาน และหน่วยงานต้องเปิดเผยข้อมูลที่เป็นปัจจุบัน เพื่อประเมินการเผยแพร่ข้อมูลที่เป็นปัจจุบันบนเว็บไซต์ของหน่วยงาน เปิดเผย           การดำเนินการเกี่ยวกับการเปิดเผยข้อมูลของหน่วยงานอย่างตรงไปตรงมา มีความถูกต้อง ชัดเจน ครบถ้วน และเป็นปัจจุบัน ประชาชนสามารถเข้าถึงข้อมูลข่าวสารได้สะดวก และสามารถตรวจสอบการดำเนินงานของหน่วยงานตามนโนบายที่กำหนดไว้ 
	3. ข้อพิจารณา 
	เพื่อให้การดำเนินการประเมินคุณธรรมและความโปร่งใสในการดำเนินงานของหน่วยงาน      ในสังกัดสำนักงานปลัดกระทรวงสาธารณสุข ราชการส่วนภูมิภาค (MOPH ITA) ประจำปีงบประมาณ 2565      ผ่านเกณฑ์การประเมิน และสำนักงานสาธารณสุขจังหวัดสุรินทร์ มีมาตรการ และระบบการเผยแพร่ข้อมูล     ต่อสาธารณะผ่านเว็บไซต์ของโรงพยาบาลศรีณรงค์ โปรดลงนามในประกาศโรงพยาบาลศรีณรงค์ เรื่อง แนวทางการเผยแพร่ข้อมูลต่อสาธารณะผ่านเว็บไซต์ของโรงพยาบาลศรีณรงค์ พ.ศ. ๒๕๖5 และอนุญาตให้นำข้อมูลที่เป็นปัจจุบันตามที่ประกาศดังกล่าวกำหนด เผยแพร่บนเว็บไซต์ของโรงพยาบาลศรีณรงค์ ต่อไป
	4. ข้อเสนอ
		จึงเรียนมาเพื่อโปรดพิจารณา 


(นางอรวรรณ ริ้วแดง)
นักวิชาการเงินและบัญชี รักษาราชการการแทน
หัวหน้ากลุ่มงานบริหารทั่วไป

“มุ่งเน้นผู้รับบริการ สมานสามัคคี มีการวิเคราะห์ข้อมูล
  เพิ่มพูลนวัตกรรม  นำองค์กรสู่การเรียนรู้ เคียงคู่คุณธรรม”

